**Zmluva o výpožičke**

uzatvorená podľa § 659 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

medzi:

**Požičiavateľ:**

Meno a Priezvisko *(obchodné meno)*: ........................................................................

Dátum narodenia *(IČO)*: ........................................................................

Bydlisko *(sídlo)*: ........................................................................

(ďalej len„požičiavateľ“)

**a**

**Vypožičiavateľ:**

Obchodné meno : Občianske združenie S láskou k človeku

*IČO*: 42014212

Bydlisko *(sídlo)*: ul. F. Hečku 1449, 020 01 Púchov

(ďalej len„vypožičiavateľ“)

**Článok I**

**Predmet zmluvy**

Na základe tejto zmluvy požičiavateľ prenecháva vypožičiavateľovi do bezplatného dočasného užívania :

1. elektricky polohovateľnú posteľ, typ BE42-C10 s úplným príslušenstvom
2. pasívny antidekubitný matrac Meditech Senior
3. Servírovací stolík Meditech S-1
4. Univerzálne kresol Meditech Mobile

(ďalej len „predmet výpožičky“) za podmienok určených touto zmluvou.

**Článok II**

**Účel a trvanie výpožičky**

1. Predmet výpožičky požičiavateľ odovzdá vypožičiavateľovi do piatich dní od dátumu podpisu zmluvy. Vypožičiavateľ na výzvu požičiavateľa bezodkladne písomne potvrdí požičiavateľovi prijatie predmetu výpožičky, pričom ak tak vypožičiavateľ neurobí do troch dní od vyzvania, má sa za to, že predmet výpožičky prijal, ak sa nepreukáže inak.
2. Vypožičiavateľ zabezpečí na vlastné náklady prepravu predmetu výpožičky ako pri prijatí tak aj pri navrátení predmetu výpožičky
3. Zmluvné strany sa dohodli, že vypožičiavateľ je dočasne oprávnený a zároveň povinný užívať predmet výpožičky a brať z neho úžitky za účelom opatery zdravotne postihnutého pacienta, pričom je povinný vrátiť predmet výpožičky hneď ako ho nepotrebuje, najneskôr do troch mesiacov odo dňa podpisu zmluvy.
4. Požičiavateľ je povinný bezodkladne prijať predmet výpožičky hneď ako vypožičiavateľ prejaví vôľu predmet výpožičky vrátiť požičiavateľovi. Požičiavateľ na výzvu vypožičiavateľa bezodkladne písomne potvrdí vypožičiavateľovi vrátenie predmetu výpožičky, pričom ak tak požičiavateľ neurobí do troch dní od vyzvania, má sa za to, že vypožičiavateľ predmet výpožičky vrátil, ak sa nepreukáže opak.

**Článok III**

**Práva a povinnosti zmluvných strán**

1. Požičiavateľ sa zaväzuje odovzdať vypožičiavateľovi predmet výpožičky na užívanie v stave spôsobilom na riadne a dohodnuté užívanie.
2. Vypožičiavateľ svojim podpisom potvrdzuje, že bol oboznámený o stave predmetu výpožičky a o osobitných pravidlách užívania predmetu výpožičky, najmä o návode na používanie a technických normách vzťahujúcich sa na predmet výpožičky.
3. Vypožičiavateľ je oprávnený užívať vec riadne a v súlade s účelom uvedeným v čl. II ods. 2 tejto zmluvy, pričom je povinný užívať predmet výpožičky tak, aby nedošlo k jeho poškodeniu, strate alebo zničeniu. Vypožičiavateľ zodpovedá požičiavateľovi za škodu spôsobenú porušením povinnosti podľa predchádzajúcej vety.
4. Vypožičiavateľ sa zaväzuje vykonávať bežnú údržbu a drobné opravy predmetu výpožičky.
5. Vypožičiavateľ je povinný bez zbytočného odkladu oznámiť požičiavateľovi potrebu iných než drobných opráv predmetu výpožičky, ktoré má požičiavateľ urobiť, a umožniť vykonanie týchto opráv a iných nevyhnutných opráv, inak vypožičiavateľ zodpovedá za škodu, ktorá nesplnením tejto povinnosti vznikla. Trvanie výpožičky sa predlžuje o čas potrebný na vykonanie opráv na predmete výpožičky, počas ktorého vypožičiavateľ nemohol predmet výpožičky užívať dohodnutým spôsobom.
6. Vypožičiavateľ nie je oprávnený prenechať predmet výpožičky tretím osobám bez predchádzajúceho súhlasu požičiavateľa.
7. Vypožičiavateľ je povinný vrátiť predmet výpožičky v stave, v akom ho prijal s prihliadnutím na bežné opotrebovanie predmetu výpožičky.
8. Vypožičiavateľ uhradí na účet vypožičiavateľa finančnú zábezpeku 100 EUR. Po skončení výpožičky bude táto suma vrátená na účet vypožičiavateľa.
9. V prípade významného poškodenia predmetu výpožičky je vypožičiavateľ povinný uhradiť náklady na opravu predmetu vypožičania. Za významné poškodenie predmetu výpožičky je považované úplné alebo čiastočné znefunkčnenie predmetu výpožičky.
10. V prípade porušenia bodu II.3 bez predchádzajúceho súhlasu vypožičiavateľa je požičiavateľ povinný hradiť zmluvnú pokutu v sume 1EUR za každý deň oneskoreného vrátenia predmetu výpožičky

**Článok IV**

**Skončenie výpožičky**

1. Táto zmluva zaniká uplynutím doby výpožičky, resp. splnením účelu výpožičky, ak táto skutočnosť nastane skôr.

1. Túto zmluvu možno skončiť dohodou zmluvných strán.
2. Požičiavateľ je oprávnený odstúpiť od tejto zmluvy v prípade, akvypožičiavateľ neužíva predmet výpožičky riadne alebo ho užíva v rozpore s touto zmluvou, resp. s účelom, ktorému predmet výpožičky slúži.

**Článok V**

**Záverečné ustanovenia**

1. Zmluvné strany si zmluvu pred jej podpisom prečítali, je pre nich určitá a zrozumiteľná a vyjadruje ich slobodnú a vážnu vôľu. Na znak súhlasu ju vlastnoručne podpisujú.
2. Zmluva sa vyhotovuje v 2 rovnopisoch, pričom obe zmluvné strany obdržia po jednom rovnopise.
3. Zmluvu možno meniť a dopĺňať len písomnými dodatkami podpísanými oboma zmluvnými stranami.
4. Právne vzťahy neupravené touto zmluvou sa spravujú príslušnými ustanoveniami o zmluve o výpožičke upravenými v Občianskom zákonníku ako aj inými dotknutými všeobecne záväznými právnymi predpismi platnými a účinnými v Slovenskej republike.
5. Zmluva nadobúda platnosť a účinnosť dňom podpisu všetkými účastníkmi.

V ......................... dňa .........................

|  |  |
| --- | --- |
| Požičiavateľ:  .......................................................*Meno a Priezvisko* | Vypožičiavateľ:.......................................................**...***Meno a Priezvisko* |